Malin Brenn

Malin Johnsen Brenn (født 13. mars 1999) er en norsk fotballspiller fra Jessheim, som spiller for den svenske klubben Linköping FC.

Karriere 
Hun spilte aldersbestemt fotball for Ull/Kisa før hun gikk til LSK Kvinner i 2014. Hun debuterte i Toppserien i april 2016 i hjemmekampen mot Røa. Året etter etablerte hun seg som fast i startelleveren til LSK. I juni 2018 røk hun korsbåndet i en J19-landskamp, dermed var hun ute av spill i nesten et år. Også 2020-sesongen var hun en periode ute grunnet en kneskade.

I juni 2022 ble det kjent at Malin Brenn sammen med Camilla Linberg var ferdig i LSK Kvinner. Romerikes Blad hevdet at det var full splid innad i klubben og at spillerne forlot klubben etter en vedvarende konflikt som hadde eskalert den siste tiden.

I august 2022 ble det kjent at hun hadde signert for den italienske klubben Como i Serie A.

I august 2023 signerte hun for Linköping FC i Damallsvenskan.

Brenn har landskamper for J15, J16, J17, J19, U23 og A-landslaget til Norge. Hun debuterte for A-landslaget mot Uruguay, den 15. februar 2023.

Meritter

Med LSK Kvinner 

 Toppserien: 2016, 2017, 2018, 2019

 Norgesmesterskapet: 2016, 2018, 2019

Referanser

Eksterne lenker 

 Malin Brenns fotball.no profil
 Malin Brenn på Soccerdonna

Norske fotballspillere
Norske damelandslagsspillere i fotball
Norske fotballspillere i Italia
Norske fotballspillere i Sverige
Fotballspillere for LSK Kvinner
Norgesmestere i fotball